
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 3,500 (τρία στρέμματα και πεντα¬ 
κόσια τετρ. μέτρα) στρεμμάτων στη θέση «Συκούλα» Κοινότητας 
Χάβαρι του Νομού Ηλείας. 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Κερατόκαμπος» Κοινότητας Άνω Βιάννου Ν. 
Ηρακλείου. 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ, 1005 ^ 

Κήρυξη αναδασωτέας έκτασης 3,500 (τρία στρέμματα και πεντακόσια 
τετρ. μέτρα) στρεμμάτων στη θέση «Συκούλα» Κοινότητας Χάβαρι 
του Νομού Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1 · Τΐζ διατάξεις του Ν. 3200/55 περί διοικητικής αποκεντρώσεως, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70 και την 5651/85 απόφαση Νο Ηλείας «περί παροχής εξουσιο- 
δοτήσεως στους πρ/νους των Υπηρ. υπογράφειν εντολή Νομ. αποφά¬ 
σεις κ.λπ.». 


2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. Ι,.β) του άρθρου 38 παρ. 1 

4. Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80, γ) 141823/24.2.83. 

5. Την αριθ. 1677/14.5.91 πρόταση του Δασαρχείου Αμαλιάδος 
για κήρυξη της δασεκτάσεως, που αναφέρεται στο θέμα, ως αναδασω¬ 
τέας διότι η δασική βλάστηση που την κάλυπτε, καταστράφηκε με εκ- 
χέρσωση το μήνα Νοέμβριο 1990 από τον Αριστείδη Δ. Δέρβο κάτοικο 
Χάβαρι και επιβάλλεται η εκ νέου δάσωσή της, αποφασίζουμε: 

Κηρύσσουμε αναδασωτέα με σκοπό την επαναδημιουργία με φυσική 
αναγέννηση, της δασικής βλάστησης που καταστράφηκε με εκχέρσωση 
το μήνα Νοέμβριο 1990 από τον Αριστείδη Δ. Δέρβο κάτοικο Χάβαρι 
τη δημόσια δασική έκταση, εμβαδού 3,500 (τρία στρεμ. και 500 τετρ. 
μέτρων) στρεμμάτων που βρίσκεται στη θέση «Συκούλα» της Κοινότη¬ 
τας Χάβαρι Ν. Ηλείας. 


Προσδιορίζεται από τα στοιχεία (ΑΒΓΔΕΖΗΑ) και έχει όρια: 
Ανατολικά: Με αγρό ίδιου (εκχερσωτή). 

Δυτικά: Με δημ. δασική έκταση από αείφυλλα πλατύφυλλα. 
Βόρεια: Με δημ. δασική έκταση από αείφυλλα πλατύφυλλα. 

Νότια: Με δημ. δασική έκταση από αείφυλλα πλατύφυλλα. 

. όπω ί φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 


Πύργος, 29 Μαΐου 1991 


Ο Νομάρχης 
ΓΕΡ. ΚΟΥΤΑΒΑΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1060 (2) 

Καθορισμός των ορίων του αιγιαλού και δημιουργία ζώνης παραλίας 
στη θέση «Κερατόκαμπος» Κοινότητας Άνω Βιάννου Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλοΰ και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) Του άρθρου 13 του Ν. 1078/1980, και 

β) Του άρθρου 23 του Ν. 1337/1983. 

2. Τις διατάξεις του άρθ. 100 του Π.Δ. 284/88 «Οργανισμός του 
Υπουργείου Οικονομικών». 

3. Την από 22.6.1990 έκθεση της «Επιτροπής καθορισμού των 
ορίων του αιγιαλοΰ και παραλίιχς και θέσεων αμμοληψίας», που καθό¬ 
ρισε τα όρια του αιγιαλοΰ και της παραλίας στην περιοχή «Κερατόκα- 
μπου» Άνω Βιάννου και το από Αύγουστο - Σεπτέμβριο 1982 με κλί¬ 
μακα 1:500 τοπογραφικό διάγραμμα του τοπογράφου μηχανικού του 
Υπουργ. Οικονομικών Κ. Φωτόπουλου, που θεωρήθηκε την 6.9.1983 
από το Διευθυντή της Δ/νσεως Τεχν. Υπηρεσιών του Υπουργ. Οικονο¬ 
μικών Γ. Κόκκα και συνοδεύει την έκθεση της προαναφερόμενης Επι¬ 
τροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο με αριθ. 5445/111/91/304/11.3.1991 έγγραφό του. 

5. Τις διατάξεις του άρθ. 9 του Π.Δ. 551/88 «Οργανισμός Νομαρ¬ 
χιών (Οικον. Υπηρεσιών)», αποφασίζουμε: 

1. Επικυρώνουμε την από 22.6.1990 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Αύγουστο - Σεπτέμβριο 1982 τοπογραφικό διά¬ 
γραμμα, που την συνοδεύει, το οποίο συντάχθηκε από τον Κ. Φωτό- 
πουλο τοπογράφο μηχανικό του Υπ. Οικον., με κλίμακα 1:500 και θε¬ 
ωρήθηκε την 6.9.1983 από το Διευθυντή της Δ/νσεως Τεχν. Υπηρε¬ 
σιών του Υπουργ. Οικονομικών Γ. Κόκκα, επί του οποίου η πιο πάνω 
Επιτροπή, με κόκκινη γραμμή καθόρισε τα όρια του αιγιαλού, στη θέση 
«Κερατόκαμπος» της Κοινότητας Άνω Βιάννου και με κίτρινη γραμμή 
τα όρια της παραλίας στην ίδια θέση. 


Η παρούσα απόφαση μαζί με την έκθεση και το διάγραμμα, που προ- 
αναφέραμε, να δημοσιευθούν στην Εφημερίδα της Κυβερνήσεως. 
Ηράκλειο, 3 Ιουνίου 1991 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 


ΕΚΘΕΣΗ 

Επιτροπής καθορισμού των ορίων αιγιαλού και παραλίου; Ν. Ηρα¬ 
κλείου. 

Στο Ηράκλειο σήμερα 22.6.1990 οι: 

1. Ελένη Ζαχαράκη, προϊσταμένη της Κτηματικής Υπηρεσίοις Ηρα¬ 
κλείου, ως Πρόεδρος. 

2. Νικόλαος Καπετανάκος, αναπληρωτής Δ/ντού της Δ/νσεως Τε¬ 
χνικών Υπηρεσιών Ν. Ηρακλείου, ως Μέλος, κωλυόμενου του Δ/ντού, 
κληθέντος νόμιμα. 

3. Κων/νος Δανδουλάκης, αναπληρωτής Λιμενάρχου Κεντρικού Λι¬ 
μεναρχείου Ηροικλείου, ως μέλος, κωλυομένου του Λιμενάρχου, κληθέ¬ 
ντος νόμιμα, 

αποτελέσαμε την Επιτροπή καθορισμού των ορίων αιγιαιλού και πα¬ 
ραλίας που προβλέπει το άρθρ. 74 του Π.Δ. 636/77 και που συγκροτή¬ 
θηκε με την αριθ. 163/27.4.89 απόφαση του Νομάρχου Ηρακλείου 
και αφού λάβαμε υπόψη μας: 

1. Την από 10.3.88 αίτηση της Κοινότητας Άνω Βιάννου με την 
οποία ζητά τον καθορισμό του αιγιαλού μπροστά από την ιδιοκτησία του 
που βρίσκεται στη θέση «Κερατόκαμπος» Άνω Βιάννου. 

2. Το από Αύγουστο - Σεπτέμβριο 1982 τοπογραφικό και υψομε¬ 
τρικό διάγραμμα του τοπογρ. μηχανικού του Υπουργ. Οικον. Κ. Φωτό¬ 
πουλου πόυ ελέγχθηκε και θεωρήθηκε από το Δ/ντή της Δ.Τ.Υ. του 
Υπουργ. Οικονομικών Γεωρ. Κόκκα στις 6.9.1983 στο οποίο εμφανί¬ 
ζεται η υπό καθορισμό περιοχή. 

3. Τις διατάξεις του Α.Ν. 2344/40 όπως αυτός τροποποιήθηκε κα¬ 
θώς λαι την περί αιγιαλού δικαστηριακή νομολογία. 

4. Την δια της επιτόπιου μεταβάσεως σχηματισθείσα αντίληψη περί του 
πλάτους της βρεχομένης ζώνης ξηράς και λοιπά στοιχεία, αποφασίζει: 

1. Καθορίζει επί του ως άνω τυπογραφικού διαγράμματος: 

α) Την οριογραμμή αιγιαλού δια συνεχούς ερυθράς πολυγωνικής 
γραμμής από το σημείο 1 μέχρι το σημείο 16 της οποίας οι κορυφές 
εξασφαλίζονται από σταθερά σημεία. 

β) Την οριογραμμή παραλίας ζώνη πλάτους 10 μέτρων επειδή δεν 
εξυπηρετούνται οι σκοποί της παραγ. 1 του άρθρ. 7 του Ν.Δ. 2344/40 
δια συνεχούς κίτρινης πολυγωνικής γραμμής από το σημείο 1' μέχρι το 
σημείο 16' της οποίας οι κορυφές εξασφαλίζονται από σταθερά σημεία. 

2. Αποφαίνεται ότι δεν υφίσταται παλαιός αιγιαλός. 

Η Επιτροπή 

Ο Πρόεδρος Τα Μέλη 

ΕΛΕΝΗ ΖΑΧΑΡΑΚΗ ΝΙΚΟΛΑΟΣ ΚΑΠΕΤΑΝΑ10Σ 

ΚΩΝ/ΝΟΣ ΔΑΝΔΟΥΛΑΚΗΣ 

ΥΠΟΥΡΓΕΙΟ ΟΙΚΟΝΟΜΙΚΩΝ 
ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
ΤΜΗΜΑ η'. 

